b'\n_START_ARTICLE_\nJanez \xc5\xa0ubic mlaj\xc5\xa1i\n_START_SECTION_\n\xc5\xbdivljenje in delo\n_START_PARAGRAPH_\nPo u\xc4\x8dni dobi pri o\xc4\x8detu in slikarju \xc5\xa0tefanu \xc5\xa0ubicu, ki je imel v Poljanah nad \xc5\xa0kofjo Loko svojo podobarsko delavnico, je nadaljeval \xc5\xa1tudij slikanja v delavnici slikarja Janeza Wolfa v \xc5\xa0entvidu pri Ljubljani. Nato se je izpopolnjeval na slikarski akademiji v Benetkah in na Dunaju. Kasneje je bival v Pragi, leta 1884 pa se je naselil v Kaiserslauternu v zahodni Nem\xc4\x8diji. Tu je bil profesor dekoracijskega slikarstva in je umrl 25. aprila 1889._NEWLINE_Janez \xc5\xa0ubic sodi v sam vrh na\xc5\xa1ih slikarjev realistov. Njegove slike so v mnogih cerkvah, marsikatero nabo\xc5\xbeno delo pa ni ve\xc4\x8d na ustreznem mestu. Med drugimi so te slike v Poljanski dolini v Javorjah, Bukovem Vrhu, Ledinah, na Logu v cerkvi sv. Volbenka, v Poljanah, pa v bli\xc5\xbeini \xc5\xa0kofje Loke na Hribcu. Razen cerkvenih podob je slikal krajine, portrete, \xc5\xbeanrske prizore; izvr\xc5\xa1eval je dekoracije in ilustracije ter obnavljal freske. Njegova umetni\xc5\xa1ka dela so doma in v tujini.'